cyanic-selkie/wikianc huggingface dataset:
Salvador Dalí
Taidemaalarina
Dalí ryhtyi sijoittamaan vapaan assosiaation tuottamia aiheita epätodelliselta vaikuttaviin maisemiin vuonna 1926 saatuaan vaikutteita Joan Mirólta, Giorgio de Chiricolta ja Yves Tanguylta. Hän maalasi Costa Bravan kalliotaustoihin vartalon, raajojen ja kasvojen kappaleita sekä aasinruhoja ja lintujen luurankoja mätänemisen kohteina. Näitä maalauksia on tulkittu elämäkerrallisesti sekä pyrkimyksenä luoda maalauksia, jotka esittävät Dalín sanoin ”konkreetin irrationaalisuuden käsin tehtyä värivalokuvausta”.
Leino (Keuruu)
Maantietoa
Järven pinta-ala on 8,2 hehtaaria ja se on 450 metriä pitkä ja 250 metriä leveä. Järvellä on kartan mukaan yksi saari. Sen rantaviivan pituus on 1,8 kilometriä. .
Maurycy Gottlieb
pienoiskuva Maurycy Gottlieb (helmikuu 1856 – 17. heinäkuuta 1879) oli puolanjuutalainen taidemaalari. Rikkaan öljynjalostamonomistajan poika opiskeli aluksi Lvovissa, pääsi sitten Wienin taideakatemiaan ja sai myöhemmin opetusta Jan Matejkolta Krakovassa.
Edmund Burke
Reflections: Konservatismin perustaja ja innoittaja
Kirjeessä Burke ottaa voimakkaasti kantaa Ranskan vallankumouksen väkivaltaa vastaan. Burken mukaan vallankumoksen tarkoituksena oli syrjäyttää perinteiset yhteiskunnalliset instituutiot aatteella, jota hän piti utopistisena ja joka antoi kannattajilleen oikeutuksen vastustajiensa surmaamiseen. Burken mielestä uudistus aiheutti enemmän tuhoa kuin hyötyä, eikä siitä ollut korvaamaan vanhaa ja koeteltua järjestystä.
Erik H. Erikson
Elämä ja ura
Erikson sai 25-vuotiaana eräältä lapsuudenystävältään taide- ja historianopettajan pestin englantilaisille ja amerikkalaisille lapsille tarkoitettuun Wienissä toimivaan yksityiskouluun. Erikson tutustui Wienissä Sigmund Freudin perheeseen, minkä johdosta kutsuttiin opiskelemaan psykoanalyysia Wienin psykoanalyyttisen yhdistykseen. Erikson suoritti myös Montessori-opettajien yhdistyksen järjestämän Montessori-opetustekniikan koulutuksen.
Valkosiipikiuru
Koko ja ulkonäkö
Linnun pituus on 17–19 cm. Kiurun kokoinen vahvanokkainen lintu, jonka siipi on huomiota herättävän kolmivärinen: etuosa ruskea, käsisiipi ja kyynärsulkien tyvet mustat ja kyynärsiiven ulko-osa valkoinen. Vatsa on valkoinen, rinnassa on tummaa viirutusta, selkäpuoli on harmaanruskea. Seisovalla linulla näkyy siivellä valkea kuvio. Juhlapukuisella koiraalla on punaruskea päälaki ja poski sekä siiven pienet ja keskimmäiset peitinhöyhenet. Naaraalla värit ovat haileat. Laulu muistuttaa kiurun laulua.
Leisure Suit Larry
Hahmot
Sarjan päähenkilö.
Tassari
Tassari on Keski-Suomessa Keuruulla Mäkikylän lähellä sijaitseva järvi, joka kuuluu Kokemäenjoen vesistöön.
Mats Arehn
Mats Arehn (s. 19. kesäkuuta 1946, Tukholma) on ruotsalainen elokuvaohjaaja.
Gadougou I
Gadougou I:n kunta rajoittuu pohjoisessa Kitan piirin Bougaribayan, idässä Gadougou II:n, etelässä Kouloun ja lännessä Kokofatan kuntiin. Maisemaa leimaavat Fouta Djallonin reuna-alueen harjanteet. Kunnan alueella virtaa Bafingin sivujoki Balé. Luonnonvarainen kasvillisuus on metsä- ja pensassavannia.
Ruhrin alue
thumb|Ruhrin alueen kartta. thumb|Raskasta teollisuutta Essenissä. Ruhrin alue (, puhekielessä Ruhrpott tai lyhyemmin vain Pott) on konurbaatio Nordrhein-Westfalenin osavaltiossa Saksan liittotasavallassa. Siihen kuuluu useita teollisuuskaupunkeja alueella, jota ympäröi etelässä Ruhr-, lännessä Rein- ja pohjoisessa Lippejoki. Ruhrin eteläpuolella on Bergisches Land. Ruhrin alueella asuu 5,3 miljoonaa ihmistä, ja se on osa suurempaa Rein–Ruhrin metropolialuetta, jolla asuu yli 12 miljoonaa asukasta.
Luettelo televisiosarjan Uusi päivä henkilöistä
Aino Haavisto
Aino omistaa Voimalassa sijaitsevan kahvilan, Ainon kahvilan. Kahvilan Aino osti Henrik Paltamolta saaduilla perintörahoilla toisen tuotantokauden loppupuolella. Kahvilan avajaisia vietettiin maaliskuussa 2012 esitetyssä jaksossa. Kahvila on suuressa suosiossa lähes kaikkien sarjassa mukana olevien henkilöiden keskuudessa. Ruotsissa asuessaan Aino työskenteli paikallisen sairaalan ruokalassa ja hänen kokkaustaitojaan on kehuttu läpi sarjan.
Vuoden 2013 jaksoissa Aino kärsi vakavasta peliriippuvuudesta, johon hän haki myöhemmin kuitenkin apua. Aino kävi peliriippuvaisten tukiryhmässä jo ennen Ension kuolemaa, mutta hänen kuolemansa jälkeen Ension ajoittaiset ilmestymiset Ainolle olivat merkittävä tekijä sen suhteen että Aino sai irrottauduttua peliriippuvuudestaan. Ension kuoleman jälkeen Aino ystävystyi läheisemmin Pentti Ruuskasen kanssa. Lopulta ystävyys muuttui rakkaudeksi ja pari avioitui sarjan viimeisessä jaksossa.
Asko Haavisto
Askon ja Minnan parisuhde heitteli, kun Askolle selvisi Minnan olleen ihastunut hänen siskonsa exään Niklas Järvelään. Kevään 2013 päätösjaksossa Askon isä Ensio kuolee auto onnettomuudessa ja Vilma synnyttää lapsensa Virtauksen lukion asuntolassa ennenaikaisesti, koska ambulanssin tulo kesti liian kauan ja lapsi ehti syntyä juuri ennen kuin he olisivat päässeet ambulanssilla sairaalan synnyttämään vauvan.
Elina Haavisto
Sarjan alkaessa Elina auttoi synnyttävää äitiä Aleksi Ruuskasen kanssa, tietämättä kuitenkaan, kuka Aleksi on. Elinan ja Aleksin välillä oli selvästi ihastumista alusta lähtien, mutta heidän tiensä toistensa luo oli hyvin vaikea. Elina meni kuitenkin myöhemmin kihloihin Aleksin kanssa, joka kosi häntä radion välityksellä. Aleksilla oli kuitenkin pieni sitoutumiskammo eikä hän tajunnut Elinan alkavan suunnitella häitä. He kuitenkin saivat sovittua ja jatkoivat seurustelua. Hieman ennen kaksikon lopullista eroa Aleksi halusi mennä naimisiin ja kosi Elinaa uudelleen, mutta tämä ei ollut varma vastauksestaan, kun tunteet hänen entistä suurta rakkauttaan Niklasta olivat nousseet pintaan.
Minna Haavisto
Minna rakastui ja lopulta kihlautui Virtauksen lukion rehtorin Jukka Hiltusen kanssa. Suhde päättyi, kun selvisi että Jukan väittämä entinen avioliitto olikin vielä voimassa. Jukalla oli vielä tunteita Outia kohtaan. Eron jälkeen kuitenkin kävi ilmi, että Minna on raskaana, mutta oli epäselvää onko lapsen isä Jukka vai Asko. Lopulta Oula Eero Askonpojaksi nimetyn lapsen isäksi varmistui Asko. Ennen lapsen syntymää Minnan Irma-äiti ilmestyi Virtaukseen. He olivat olleet vuosikaudet huonoissa väleissä, mutta välit lämpenivät Minnan huomatessa äitinsä olevan muistisairas. Askon ja Minnan yhteenpaluun myötä Minna päätti muuttaa Askon ja Oulan kanssa äitinsä omaishoitajaksi Kittilään. Minna palasi Virtaukseen syksyllä 2018 kuultuaan Ainolta siitä, että Osku aikoi luovuttaa munuaisensa tyttöystävälleen Stellalle. Minna yritti estellä Oskua, jonka päätä ei kuitenkaan saatua käännettyä, ja niinpä Minna siirtyi puolestaan suunnittelemaan Oskun ja Stellan häitä yhdessä Stellan äidin kanssa pysyen sarjassa mukana aina sen loppuun asti.
Osku Haavisto
Sarjan alkuaikoina Oskulla ei ollut paljoakaan omia juonikuvioita vaan ne liittyivät lähinnä muihin Haaviston perheen jäseniin. Oskun siirryttyä yläasteelle häntä alettiin kiusata, koska hän soitti harmonikkaa. Tämä ilmeni sarjassa pikkuhiljaa, sillä aluksi Osku alkoi vältellä haitarinsoittoa, joka oli alkanut hävettää häntä. Tuija kuitenkin puolusti veljeään koulukiusaajille. Myöhemmin hänen silloisen parhaan ystävänsä Marian isoveli Rasmus sai houkuteltua Oskun esiintymään Vihreiden valojen kanssa. Kiusaajat yrittivät uhkailla vielä Oskua, mutta Osku ei lannistunut ja päätti perustaa bändin Marian kanssa. Sattumalta kävikin niin, että muutamien erimielisyyksien jälkeen kiusaajat perustivat Oskun ja Marian kanssa punk-bändin. Oskun ja Marian välit tulehtuivat, kun Marian pianonsoitto ja laulu eivät kuuluneet punkin seasta, eikä Osku huomioinut Mariaa. Osku ajautui bändikavereidensa mukana rikosten polulle, mistä Maria sai vihiä ja ihmetteli tapahtunutta. Osku valehteli heidän haluavan Marian takaisin bändiin, josta hänet myöhemmin heitettiin pois. Myöhemmin ennen muuttoa Espanjaan hän muisteli Marian kanssa vanhoja aikoja, kun he olivat vielä parhaita kavereita. Keskustelun päätteeksi he päätyivät suutelemaan. Kun Osku palasi Espanjasta, Maria oli alkanut seurustelemaan Oskun entisen kiusaajan kanssa. He erosivat keväällä 2016, mutta Oskun ja Marian välillä ei tapahtunut mitään ystävyyttä kummempaa ennen syksyä 2017.
Syksyllä 2014 Osku muutti vanhempiensa Askon ja Minnan kanssa Espanjaan siinä toivossa, että Osku pääsisi eroon vanhoista kuvioista. Kolmikko palasi Suomeen seuraavan vuoden tammikuussa Elinan jouduttua sairaalaan. Osku perusti myöhemmin uuden bändin Eppu Palomäen ja Roni Sirenin kanssa. Hän aloitti opiskelut Virtauksen ilmaisutaidon lukiossa keväällä 2016. Epun muutettua takaisin Kaustiselle bändin uudeksi solistiksi valittiin Lenni Morris.
Osku päätti osallistua oppilaskunnan puheenjohtajakisaan Marian ehdotuksesta. Maria ja Osku esittävät pariskuntaa, koska he olettavat, että Lenni ja Stella ovat pari. Kisan myötä Oskulle ja Stellalle tuli pientä riitaa, minkä seurauksena Kaisla Helminen ja Iiro Rainio voittivat. Maria ja Osku alkoivat seurustella tosissaan, kunnes Lenni ja Maria rakastuivat uudelleen ja Maria päätti jättää Oskun. Osku itse on hieman ihastunut Stellaan ja he ovat pysyneet ystävinä. Osku näki asuntolassa Stellan lääkepurkin ja lähetti siitä Vilmalle kuvan saadakseen tietää, mitä varten lääkkeet ovat. Vilma soitti Oskulle kertoakseen lääkkeistä kevään 2018 viimeisissä jaksoissa. Katsojille ei paljastettu, kuinka vaarallinen Stellan sairaus todellisuudessa on, mutta Oskun ilmeistä ja puheista päätellen se on hengenvaarallinen. Stella ja Osku alkoivat seurustella syksyllä 2018. Stella sai kohtauksen Haavistoilla ja Osku oli Stellan tukena sairaalassa. Pian selvisi, että Stella tarvitsisi uuden munuaisen, mutta sopivan luovuttajan löytäminen osoittautui vaikeaksi, kunnes Osku meni testeihin ja selvisi, että Osku olisi sopiva luovuttaja. Luovutuksen onnistumiseksi Oskun ja Stellan piti mennä myös naimisiin ja häitä juhlittaan munuaissiirron jälkeen sarjan viimeisessä jaksossa.
Otso Karhu
Otso oli Sakari Määtän, Lauri Kallion ja Pentti Ruuskasen hyvä ystävä. Heillä on tapana viettää yhteisiä iltoja urheilua katsellen ja olutta juoden. Ystävyyssuhde Sakariin päättyi Sakarin muutettua Tampereelle ja ystävyyssuhde Penttiin on jatkunut etäisenä Pentin muutettua Espanjaan.
Tomi Karhu
Tomi aiheutti luokkatovereidensa asuinpaikassa asuntolassa vesivahingon marraskuussa 2010 esitetyssä jaksossa, kun Emmi järjesti bileet, joissa Tomi joi runsaasti alkoholia sekä Emmin että Kristan piirittäessä häntä läpi illan. Vesivahingon aiheuttamat haitat ja sen myötä tehdyt korjaukset joutui maksamaan Tomin isä Otso.
Anni Malinen
Pian eron jälkeen Anni kiinnostui Karri Palomäestä. Asuntolan naamiasbileissä Batmaniksi pukeutunut Roni suuteli Annia ja pakeni paikalta. Anni luuli Batmania Karriksi ja luuli, että Karri pitää hänestä. Anni ja Karri suutelivatkin kerran. Pian Annillekin selvisi, ettei Batman ollut Karri eikä tämä ollut kiinnostunut Annista. Myöhemmin Annille selvisi, että kyseessä oli Roni ja he alkoivat seurustella. Heidän suhteensa on kestänyt pitempään kuin monilla muilla sarjan pareilla. He elivät erossa noin kuukauden ajan, mutta palasivat sitten yhteen. Ongelmia parin välille ovat tuoneet rahattomuus ja opiskelut.
Iris Rainio
Saavuttuaan sarjaan Iris kiinnostui Joonas ”Jimi” Arosta ja yritti saada tämän itselleen. Jimi seurusteli tällöin Tuija Haaviston kanssa. Iris ja Jimi päätyivät sänkyyn ja Iris lähetti Tuijalle kuvan, jossa hän makasi nukkuvan Jimin vieressä sängyllään. Tuija jätti Jimin ja tämä puolestaan katkaisi välit Irikseen. Jimin jälkeen Iris kiinnostui Veeti Susimaasta. He seurustelivat pitkään, kunnes Iris alkoi kiinnostua Eppu Palomäestä ja suhde Veetiin alkoi rakoilla. Veetin pahoinpitelyn jälkeen Iris ja Veeti palasivat takaisin yhteen. Suhde päättyi Veetin muutettua siskonsa luo Kanadaan. Iris oli pitkään ihastunut Eppuun, joka oli myös hieman ihastunut Irikseen. Iris ja Eppu olivat jo lähellä seurustelun aloittamista, kunnes Iris loukkaantui Epun muuttamisesta Haavistoon luullen, että Eppu oli kiinnostunut Tuijasta. Lopulta Iris ja Eppu alkoivat seurustella juuri ennen kuin Iris lähti musikaalikurssille Lontooseen. Iris palasi mukanaan uusi tulokas Lenni Morris, mistä Eppu tuli mustasukkaiseksi. Iris ja Eppu puhuivat asiat halki ja jatkoivat seurustelua. Suhde päättyi eroon Epun jouduttua muuttamaan takaisin kotiinsa Kaustiselle auttamaan äitiään.
Pentti Ruuskanen
Pentti sai keväällä 2012 aivoverenvuodon Sunerin toimitusjohtajan pestistä aiheutuneen stressin takia. Jo pitkin kevään jaksoja Pentille oli sattunut lyhyitä muistinmenetyksiä ja huolimattomuusvirheitä. Kesti pitkään ennen kuin Pentin muisti palautui ennalleen, sillä aluksi hän ei muistanut edes lapsiaan. Hän muisti ainoastaan nuoruudenystävänsä Otson, Ainon ja Ension. Kevään 2012 päätösjaksossa Pentti kävi Aleksin kanssa edesmenneen vaimonsa, lastensa äidin Margitin, haudalla ja hänen muistinsa alkoi palautua. Pentti halusi jättää Sunerin toimitusjohtajan työn ja ruveta kokopäiväiseksi taiteilijaksi, sillä sairaalassa ollessaan hän oli kiinnostunut maalaamisesta ja taiteesta ylipäätään. Syksyllä 2012 Pentti muutti Barcelonaan naisystävänsä Sofia Fernandezin kanssa, mutta keväällä 2014, kun Pentti vieraili Virtauksessa, selvisi että Pentin ja Sofian suhde oli päättynyt.
Sirakoro
Sirakoro on maalaiskunta ja sen keskuskylä Kayesin alueen Kitan piirissä Malissa. Se sijaitsee lähellä Guineaan rajaa noin 55 kilometriä Kitasta kaakkoon. Kunnassa on 10 600 ja keskuskylässä 5 100 asukasta (vuonna 2009).
Luettelo televisiosarjan Uusi päivä henkilöistä
Lauri Kallio
Keväällä 2017 Lauri kiinnostui kirjastonhoitajana työskentelevästä Mirkusta, mutta kaksikon jonkinasteinen suhde loppui, kun Laurin pitkäaikainen ihastus Elina Haavisto palasi Virtaukseen. Lauri ja Elina perustivat yhteisen yrityksen, nimeltään Elater. Yrityksen perustamisen myötä Elina päätti unohtaa suuren rakkautensa Niklaksen, joka kuitenkin kosti sen kopioimalla Laurin ja Elinan patenttihakemuksen ja lähetti sen sähköisesti saadakseen sen perille ennen Lauria. Niinpä Elaterille ei myönnetty patenttia. Niklas kuitenkin päätti antaa patentin lahjakirjan muodossa Elaterille muutettuaan elämäntyyliään rajusti. Niklaksen myöntämä patentti kuitenkin osoittautui arvottomaksi, sillä joku oli saanut Elinan keksinnön idean käsiinsä ja alkanut tuottaa sitä halvemmalla hinnalla. Elater joutui taloudellisiin vaikeuksiin ja niiden myötä miltei rahaton Lauri muutti Haavistoon, missä korvaa asumisensa tekemällä käytännön hommia, kuten lumitöitä. Lopulta Elater sai onneksi Niklaksen kautta hyvän asiakkaan.
Keväällä 2018 Lauri uskaltautui vihdoin kertomaan romanttisista tunteistaan Elinalle ja tämä muisti onnettomuutensa jälkeisen hetken, jolloin Lauri sanoi rakastavansa häntä. Syksyllä 2018 he alkoivat seurustelemaan. Lauri sai tietää Elinan olevan raskaana Niklakselle, mutta sanoi, ettei se haittaisi heidän tilannettaan ja kosi Elinaa. Lauri valittiin uuden Sunerin uudeksi toimitusjohtajaksi. Uuden Päivän viimeisessä jaksossa Laurin ja Elinan piti mennä naimisiin, mutta Lauri jätti Elinan tajutessaan, että Elina rakastaa Niklasta. Lauri lähtee Haavistosta, törmää Mirkkuun ja kävelee tämän kanssa käsi kädessä hiekkatietä pitkin.
Krista Kortelainen
Sarjan toiseksi viimeisessä jaksossa Krista ja Reino päätyvät yhteen, mutta eroavat kuitenkin hetkeksi ja tällä syynä on välirikkona vessanpöntön väri heidän Virtaukseen rakentamassaan talossa. Kämppikset juonittelevat saadakseen Kristan ja Reinon palaamaan yhteen ja onnistuvat yrityksessään. Samaisen jakson lopussa Krista ja Reino istuvat yhdessä onnellisina talonsa pihalla vannoen rakkautta toisilleen.
Lenni Morris
Lenni auttoi Stella Kuparista koulun oppilaskunnanpuheenjohtaja kisassa. Myöhemmin hän sai kuulla, että Stellalla on perinnöllinen sairaus. Stellan ja Lennin välit lämpenivät ja he päätyivät suutelemaan. Sittemmin he alkoivat seurustella. Lenni kuitenkin ihastui uudelleen Mariaan, joka jätti Oskun voidakseen seurustella tämän kanssa. Lenni ei jättänyt Stellaa. Syksyllä 2018 Lenni ja Kaisla alkoivat seurustella.
Antti Salminen
Antti Salminen (es. Harri Kailanto) oli Virtauksen terveysaseman ylilääkäri. Hahmoa näkyi yksittäisissä jaksoissa vuosien 2012–2018 välillä.
Reino Tuominen
Syksyllä 2017, Reino yritti saada Kristaa takaisin ja heidän väliensä lämmetessä Terhi saapui jälleen kuvioihin. Tammikuussa 2018 esitetyssä jaksossa, Reino kertoi haluavansa unohtaa Terhin ja sanoi tälle, että Krista on hänelle se oikea eikä Terhi. Krista ja Reino olivat aikeissa palata yhteen, mutta heidän välilleen syntyi jälleen kerran pientä kinaa. Kevään 2018 päätösjaksossa he päätyivät vihdoin sänkyyn. Syksyllä 2018 he alkoivat seurustella vakavasti. Reino sai vaarallisen työtehtävän työkaveriltaan Joonakselta, joka johti Reinon ja Kristan eroon ja väärinkäsityksiin, kun Krista perusti yrityksensä Virtaukseen ja Reino otti työtehtävän vastaan Helsingistä. Krista ja Reino yrittivät sopia ja Reino oli ostanut Kristalle sovintolahjan, mutta Joonas pilasi määräämällä Reinon töihin. Sonjan yllyttämänä Krista lähti etsimään Reinoa Helsingistä, joka johti siihen, että Reino ja Krista saivat selville toistensa tilanteet ja Joonaksen valheet päätyen takaisin yhteen. Joonaksen antama työtehtävä paljastui valheeksi. Kristan mukaan Reino ei menettänyt häntä missään vaiheessa, kun Reino epäili hänelle tehneensä elämänsä virheen. Sarjan toiseksi viimeisessä jaksossa kerrotaan muun muassa Kristan ja Reinon tulevaisuudesta, joka etenee niin, että he päätyvät yhteen ja alkavat rakentamaan yhdessä taloa Virtaukseen, mutta eroavat hetkeksi vessapöntön väriin liittyvästä erimielisyydestä johtuen. Kämppikset saavat kuitenkin juoniteltua heidät takaisin yhteen. Krista ja Reino järjestävät tupaantuliaiset ja ovat täynnä rakastuneita ja onnellisia. Jakson lopussa he istuvat onnellisina talonsa pihalla vannoen rakkautta toisillensa.
Mirkku Virkkunen
Mirkku Virkkunen (es. Sonja Halla-aho) on sarjassa vuonna 2016 ja 2018 esiintynyt kirjastonhoitaja. Hänellä oli epämääräistä säätöä Tomi Karhun kanssa ja myöhemmin hän seurusteli jonkin aikaa Lauri Kallion kanssa. Mirkku palasi kuitenkin sarjaan syksyllä 2018. Hän palasi esittämään Laurin tyttöystävää, josta Elina tuli mustasukkaiseksi. Lopulta Lauri ja Mirkku alkoivat seurustella tosissaan. He kuitenkin erosivat nopeasti, koska Mirkku tuli mustasukkaiseksi Elinasta. Mirkku oli Tomin leffaprojektissa päähenkilönä, kunnes Iris vaihtui päänäyttelijäksi. Sarjan viimeisessä jaksossa Mirkku palasi yhteen Laurin kanssa, kun tämä ei mennytkään naimisiin Elinan kanssa, kuten alun perin oli tarkoitus.
Sirakoro
Sirakoron kautta kulkee Kitasta Guineaan johtava maantie. Paikallisia elinkeinoja ovat maanviljely, karjanhoito, kalastus, käsityöammatit ja kaupankäynti. Tärkeimmät viljelykasvit ovat hirssi, durra, maissi, riisi, pavut, maapähkinä ja puuvilla. Kotieläimiä ovat naudat, lampaat, vuohet ja siipikarja. Sirakorossa ja Dalalassa pidetään viikoittaiset markkinat.
Kohdunkaulan syöpä
Hoito
Kaikkein paras tapa hoitaa kohdunkaulan syöpä on leikkaus. Leikkauksen laajuuden ratkaisee syövän koko ja levinneisyys. Jo pidemmälle levinneissä tapauksissa tarvitaan leikkauksen lisäksi sädehoitoa ja solusalpaajia.
Jori Lehterä
KHL 2010–2014
Lehterä teki keväällä 2010 kaksivuotisen sopimuksen KHL-seura Lokomotiv Jaroslavlin kanssa. Yhden kauden jälkeen hän siirtyi kaudeksi 2011–2012 samassa liigassa pelaavaan Sibir Novosibirskiin. Hän ehti pelata 25 ottelua ja tehdä tehot 10+16=26, kunnes nilkkavamma päätti hänen kautensa tammikuussa 2012. Saman vuoden kesäkuussa Lehterä allekirjoitti Sibirin kanssa kaksivuotisen jatkosopimuksen. Kaudella 2012–2013 Lehterä sijoittui KHL:n pistepörssin 5. sijalle pistein 17+31=48 ja kaudella 2013–2014 kuusi ottelua vajaasta pelimäärästään huolimatta 9. sijalle pistein 12+32=44 ollen molempina kausina joukkueensa paras pistemies. Pudotuspeleissä Sibir selvisi parhaimmillaan konferenssin semifinaaliin keväällä 2014.
NHL 2014-2019
Lehterä siirtyi KHL:stä NHL:ään kaudeksi 2014–2015 ja keräsi 16 ensimmäisessä runkosarjaottelussaan 17 tehopistettä. Alkukaudella hänet valittiin 16. marraskuuta 2014 päättyneen viikon ykköstähdeksi NHL:ssä. Lehterä teki tuon viikon aikana pelaamissaan kolmessa ottelussa kuusi tehopistettä, joista neljä oli maaleja ja kaksi maaliin johtaneita syöttöjä. Hän keräsi samalla plusmiinustilastoonsa lukeman +5. Edellinen NHL-viikon ykköstähdeksi valittu suomalainen oli Antti Niemi, jolle kyseinen kunniamaininta myönnettiin helmikuussa 2011. Kauden 2014–2015 aikana Lehterä muodosti St. Louis Bluesissa Jaden Schwartzin ja Vladimir Tarasenkon kanssa tehokkaan hyökkäysketjun, joka tunnettiin lyhenteellä STL.
Paluu Eurooppaan 2019–2020
Toukokuussa 2020 Lehterä siirtyi vapaana agenttina KHL-seura Spartak Moskovan riveihin yksivuotisella sopimuksella.
Kesäkuussa 2023 Lehterä solmi kaksivuotisen sopimuksen Helsingin IFK:n kanssa.
Cagayan de Oro
Cagayan De Oro on kaupunki Mindanaon saarella Filippiineillä. Kaupungin asukasluku on 675 950 (2015)
Jori Lehterä
Muuta
Jori Lehterän setä on entinen jääkiekkoilija ja vuoden 1995 maailmanmestari Tero Lehterä. Jori Lehterän serkku, Nea Lehterä on taas voittanut cheerleadingin maailmanmestaruuden vuonna 2022.
Kaksoslampi (Keuruu)
Maantietoa
Lammen pinta-ala on 1,9 hehtaaria ja se on 300 metriä pitkä ja 100 metriä leveä. Lammella ei ole kartan mukaan saaria. Sen rantaviivan pituus on 800 metriä. .
Alanen (Keuruu, Haapamäki)
Vesistösuhteet
Järvi sijaitsee Kokemäenjoen vesistössä (vesistöaluetunnus 35) Keuruun reitin valuma-alueen (35.6) Ristajoen valuma-alueella (35.65), jonka Kaijanjoen valuma-alueeseen (35.654) se kuuluu.
Cam Clarke
Ääninäyttelijänä
Ääninäyttelemiseen Clarke päätyi 15-vuotiaana tehdessään sivuääniä Butch Cassidy animaatiosarjaan vuosina 1973–1974, mutta teki usein cameorooleja televisiosarjoihin 1980-luvulle asti, kunnes vuonna 1987 hän sai ensimmäisen merkittävän ääniroolin esittäessään Leonardoa animaatiosarjassa Turtles – mutanttikilpikonnat. Sarjan menestyksen myötä Clarke oli hahmon roolissa aina vuoteen 1996 asti ja sai innostuksensa ryhtyä näyttelemisen sijaan täysipäiväiseksi ääninäyttelijäksi. Turtles – mutanttikilpikonnien jälkeen hän on ääninäytellyt useissa animaatioissa kuten Timon & Pumba, Avatar, Monsuno, Megas XLR, Hämähäkkimies ja Clarken toinen merkittävä äänirooli oli vuonna 2002, kun hän toimi He-Manina animaatiosarjassa He-Man, joka oli uudistettu versio 1980-luvun He-Man and the Masters of the Universe animaatiosta.
Jacques Pierre Brissot
thumb|Jacques Pierre Brissot, Jean-Baptiste Fouquet’n maalaama muotokuva vuodelta 1792. Jacques-Pierre Brissot de Warville (15. tammikuuta 1754 Chartres – 31. lokakuuta 1793 Pariisi) oli ranskalainen poliitikko ja yksi girondistien johtohahmoja Ranskan suuren vallankumouksen aikana. Hän pääosin johti Ranskan ulkopolitiikkaa vallankumoussotien alkuvaiheessa vuosina 1792–1793. Hänet teloitettiin niin sanottuna terrorin aikana.
Vähätjärvet
Maantietoa
Järvet sijaitsevat Laipanmaan metsäalueella Rummakonvuoren ja Vähäjärvenvuoren välissä. Eteläisemmän Vähäjärven pinta-ala on 2,9 hehtaaria. Se on 300 metriä pitkä ja 150 metriä leveä, ja sen rantaviivan pituus 0,71 kilometriä. Pohjoisemman Vähäjärven pinta-ala on 2,59 hehtaaria, pituus on 300 metriä ja leveys 150 metriä. Sen rantaviivan pituus on 0,74 kilometriä.
Ralph Lauren
Laurenilla ja hänen vaimollaan Rickyllä, jonka kanssa hän on ollut naimisissa yli 40 vuotta, on tytär sekä kaksi poikaa: Dylan, Andrew ja David. David toimii Polo Ralph Laurenin johdossa.
Nivalan kirkko
Historia
thumb|left|Alttariseinä. Nykyinen kirkko korvasi seurakunnan toisen kirkon, joka oli paitsi huonossa kunnossa, myös liian pieni seurakuntalaisten määrään nähden. Uudesta kirkosta tehtiin tasavartinen torniton ristikirkko. Kirkon suunnitteli Simon Jylkkä-Silven, suunnitelmat saivat hyväksynnän Yli-intendentinvirastossa vuonna 1801. Kirkon rakennustyötä johti Niilo Koskela, seurakuntalaiset rakensivat itse kirkon, joka valmistui vuonna 1803. Silvénin suunnitelmassa ei ollut kellotornia, koska tarkoitus oli säästää paikoillaan vanhan pieneksi jääneen kirkon kellotorni. Toisin kävi, seurakuntalaiset rakensivat kirkon valmistuttua uuden erillisen kellotapulin, joka valmistui vuonna 1806. Uusi kellotapuli osoittautui kuitenkin heikoksi: siinä ei ollut perustuksia ja routa liikutteli sitä. Kirkonkellojen paino ja käyttö uhkasi tornin vakautta.
Koiralampi (Keuruu, Yltiä)
Koiralampi on Keski-Suomessa Keuruulla Yltiän kylän lähellä sijaitseva lampi, joka kuuluu Kokemäenjoen vesistöön.
Oakville
Oakville on seuraavien maantieteellisten paikkojen nimi:
Mayflower
Matka yli Atlantin
1600-luvun alussa puritaanien radikaalit pyhiinvaeltajien ryhmät halusivat eroon eurooppalaisten kirkkojen vaikutuspiiristä. Englannin kuninkaan Jaakko I:n myöntämällä luvalla heille suotiin mahdollisuus purjehtia Amerikkaan vuonna 1620. Mayflower valittiin kuljettamaan puritaanit Atlantin yli. Maastamuuttajien ryhmään kerättiin 102 matkustajaa, joista puolet tuli Hollannin Leideniin paenneista pyhiinvaeltajista ja toinen puoli brittiläisistä puritaaneista. thumb|250px|Mayflowerin sopimus 1620 (Jean Leon Gerome Ferrisin maalaus) Mayflower lähti Plymouthin satamasta 6. syyskuuta 1620. Matka alkoi ”suotuisissa tuulissa”, mutta ilmat muuttuivat nopeasti ja monet matkustajat kärsivät merisairaudesta. Purjehdus kesti hieman yli kaksi kuukautta ja oli kaikille matkaan osallistuneille vastenmielinen kokemus. Aluksella ei ollut liikkumatiloja niin suurelle määrälle matkustajia. Saadakseen yksityisyyttä monet eri suvut rakensivat itselleen pieniä eristettyjä hyttejä laivan välikannelle. Matkan aikana suolavesi valui ylemmältä kannelta hytteihin, joihin oli matkustajien lisäksi ahdettu heidän jokapäiväiset käyttötavaransa.
Valkeisenlampi (Keuruu)
Maantietoa
Lammen pinta-ala on 2,1 hehtaaria ja se on 200 metriä pitkä ja 150 metriä leveä. Lammella ei ole kartan mukaan saaria. Sen rantaviivan pituus on 550 metriä. .
Cristal Snow
Musiikkiura
Cristal Snow osallistui toistamiseen Suomen euroviisukarsintoihin alkuvuodesta 2016, kun hän kilpaili Uuden Musiikin Kilpailussa kappaleellaan ”Love Is Blind”. Cristal selviytyi kilpailun finaaliin, mutta sijoittui lopulta finaalin kuudenneksi. Kappaleen musiikkivideo voitti yleisöäänestyksen UMK:n esikatselumaratonissa. Videon ohjaaja Viivi Huuska palkittiin videosta Oulun musiikkivideofestivaaleilla Kansanpumpeli-palkinnolla.
Televisio
Syksyllä 2017 Fox-kanava alkoi esittää kisailuohjelmaa nimeltään Himavisa. Ohjelman kertojana toimi Cristal Snow. Keväällä 2018 Cristal kisaili vuonna 2018 Nelosella esitetyssä Selviytyjät Suomi -tosi-tvsarjassa. Marraskuussa 2017 tiedotettiin, että Kymppitonni palaa televisioon keväällä 2018 Fox-kanavalle, ja sen juontaa Cristal Snow. Ohjelmaa on tehty yhteensä kuuden kauden ajan vuoden 2021 kevääseen saakka.
Ohjaajana
Snow on luonut uraa myös musiikkivideoiden ohjaajana. Hän on ohjannut itselleen musiikkivideon kappaleeseen ”Surrender” ja yhdessä Jyrki Murtomäen kanssa kappaleeseensa ”Wicked”. Kristiina Wheelerille hän on ohjannut videot kappaleisiin ”Ihanaa” ja ”Sininen sydän”.
Oxelösundin kunta
Vaakuna
Vaakunaselitys: Sinisessä kentässä vasensäde, sen yläpuolella raudanmerkki ja alapuolella ankkuri, kaikki hopeaa. (Ruotsiksi: I blått fält en vänsterstråle, åtföljd ovan av ett järnmärke och nedan av ett ankare, allt av silver. )
Seurakunnat
Vuoden 2012 aluejaon mukaan kunnassa on seuraavat Ruotsin kirkon seurakunnat:
Kuusamojärvi
Maantietoa
Järven pinta-ala on 4 700 hehtaaria eli 47 neliökilometriä. Se on 24,1 kilometriä pitkä ja 6,1 kilometriä leveä. Järvi on luodattu ja siitä on julkaistu syvyyskartat. Sen tilavuus on 162 miljoonaa kuutiometriä eli 0,16 kuutiokilometriä. Järven keskisyvyys on 3,4 metriä ja suurin syvyys 17,7 metriä.
Järvessä on laskettu olevan 66 saarta. Niiden yhteispinta-ala on 447 hehtaaria, mikä on noin 8,6 prosenttia järven kokonaispinta-alasta. Saarista yksi on yli neliökilometrin kokoinen, 21 yli hehtaarin kokoisia, 41 yli aarin kokoisia ja loput kolme alle aarin kokoisia.
Vesistösuhteet
Järvi kuuluu Vienan Kemijoen vesistöön (vesistöaluetunnus 74) Kuusamojärven alueeseen (74.03) Kuusamojärven lähialueella (74.031).
Järveen laskee lännestä Säynäjäperään Säynäjoki, joka on Säynäjäjoen valuma-alueen (74.033) laskujoki. Sen lounaisrantaan laskee Vanttajajoki ja Vääräjoki, jotka ovat Niskajoen–Vääräjoen valuma-alueen (74.032) jokia. Lisäksi Kolvanginjoki tuo Kolvangin valuma-alueen (74.08) reitin vedet ja Matkajoki Oivanginjärven valuma-alueen (74.04) reitin vedet Kuusamojärveen. Järvi on samalla vedenpinnan tasolla Muojärven kanssa.
John Wilkes Booth
Booth pakeni maatilalla sijainneeseen tupakkalatoon, jossa hän kuoli yhteenotossa häntä jahdanneiden sotilaiden kanssa.
Rykmenttimotti
Rykmenttimotti kuului alkujaan Kitilän suurmottiin, joka syntyi talvisodassa Suomen IV Armeijakunnan suuren vastahyökkäyksen seurauksena 6.–17. tammikuuta 1940 välisenä aikana.
Joseph Friedrich von Racknitz
Joseph Friedrich von Racknitz (1744–1818) oli Steiermarkista Saksasta kotoisin ollut Racknitzin vapaaherra, joka asui Dresdenissä ja toimi korkea-arvoisena virkamiehenä. Nykyään hänet tunnetaan lähinnä pamfletistaan Ueber den Schachspieler des Herrn von Kempelen, nebst einer Abbildung und Beschreibung seiner Sprachmachine, joka käsitteli Wolfgang von Kempelenin rakentamaa, Turkkilaiseksi kutsuttua shakkiautomaattia. Racknitz käsitteli oletetun automaation toimintaperiaatetta esittäen omia arveluitaan aiheesta sekä oletuksen, että kyseessä oli huijaus. Pamflettia havainnollistettiin kuvituksella.
Vitali Štšerbo
Vitali Venediktovitš Štšerbo (,, s. 13. tammikuuta 1972 Minsk, Valkovenäjän SNT, Neuvostoliitto) on valkovenäläinen telinevoimistelija, yksi kautta aikain menestyneimpiä lajissaan, kuusinkertainen olympiavoittaja ja 14-kertainen maailmanmestari.
International Council for Science
International Council for Science (ICSU), eli entinen International Council of Scientific Unions, on vuonna 1931 perustettu kansainvälinen (muttei valtioidenvälinen) organisaatio, joka pyrkii luonnontieteiden kansainväliseen yhteistyöhön. Sen jäsenjärjestöjä ovat kansalliset tieteelliset seurat ja kansainväliset tiedeunionit kuten International Mathematical Union, International Astronomical Union ja International Union of Pure and Applied Chemistry.
Härkälampi (Keuruu)
Härkälampi on Keski-Suomessa Keuruulla Raiskin kylän lähellä sijaitseva lampi, joka kuuluu Kokemäenjoen vesistöön.
Tuomo Pekkanen
Hänen veljensä on eläinlääketieteen professori Timo Pekkanen.
Sammy Nelson
Nelson pelasi Pohjois-Irlannin maajoukkueessa 51 ottelua ja teki niissä yhden maalin vuosina 1970–1982. MM-kilpailuissa 1982 hän pääsi vaihtopelaajana kentälle yhdessä alkulohko-ottelussa ja pelasi kokonaan yhden jatkolohko-ottelun.
Optinen harha
Merkitystä vaihtavat harhat
Merkitystä vaihtavat kuvat ovat monitulkintaisia. Aluksi näköjärjestelmä häilyy edestakaisin kahden tulkinnan välillä, mutta kun tulkinta on vakiintunut, sitä on enää hyvin vaikea vaihtaa tai jättää se huomiotta.
Konteksti- ja johdatteluharhat
Konteksti- ja johdatteluharhassa katsojaa johdatellaan tiettyyn tulkintaan.
Puolan toinen jako
Seuraukset
thumb|300px|Toinen jako 23. tammikuuta 1793 Preussi ja Venäjä solmivat sopimuksen, jonka perusteella Venäjä sai Puolan, Valko-Venäjän ja Ukrainan maakuntia ja Preussi Gdańskin, Thornin ja muita alueita myöhemmin Itä-Preussiksi kutsuttavalta alueelta. Puolan valtiopäivien, Sejmin, tuli suostua alueluovutuksiin ja peruuttaa samalla vuoden 1791 perustuslaki. 23. marraskuuta 1793 vahvistettiin Puolan toinen jako, jossa se menetti jäljellä olevasta alueestaan 42 % Preussille ja Venäjälle. Näin Puolalle jäi 29 % niistä alueista, jotka sillä oli hallussaan ennen Puolan ensimmäistä jakoa.
Luokaton reititys
Luokaton reititys (, CIDR) on nykyään IP-verkoissa käytetty menetelmä IP-osoitteiden jakamiseksi eri operaattoreille/verkoille. Verkko ilmoitetaan kahtena lukuna, joista ensimmäinen ilmaisee verkon osoitteen (network prefix) ja jälkimmäinen verkon koon (netmask). Verkon kokoa rajaavien bittien määrä eli maski eli aliverkon peite merkitään osoitteen perään vinoviivalla erotettuna.
Samarian ostrakonit
Piirteet
Samarian ostrakonit voidaan ajoittaa 700-luvun alkupuolelle eaa. Tämän puolesta puhuvat kirjoitusalustana toimineiden ruukunpalasten ajoitus ja kirjainten paleografinen tyyli. Ostrakoneissa mainitaan 9., 10. ja 15. vuosi, jotka todennäköisesti viittaavat kuninkaan hallitusvuosiin. Kyseessä on ilmeisesti ollut kuningas Joahas (noin 816–800 eaa.), Joas (noin 800–785 eaa.) tai Jerobeam II (noin 785–745 eaa.).
Käännöksiä
Samarian ostrakon nro 37
Samarian ostrakon nro 53
Samarian ostrakon nro 55
Henry Witherby
Perheyritys H. F and G. Witherby alkoi julkaista lintukirjoja 1900-luvun alussa.
Afasia
Motorinen afasia
Afasia on motorinen, mikäli potilaalla on vaikeuksia puheen tuottamisessa. Aivovaurio on otsalohkossa, Brocan puhealueessa.
Sensorinen afasia
Sensorisessa afasiassa potilaalla on häiriöitä puheen ymmärtämisessä. Vika on ohimolohkon sensorisella puhealueella. Sensorisesta afasiasta kärsivällä potilaalla vika on usein Wernicken alueella, jolloin sanojen tulkitseminen vaikeutuu tai on mahdotonta. Puhe muuttuu tällöin epäloogiseksi, mutta sanat ovat oikein. Myös lukemisen ymmärtäminen ja tulkitseminen voi häiriintyä.
Xaraya
Xaraya on avoimeen lähdekoodiin perustuva web-sovelluskehys ja sisällönhallintajärjestelmä. Se sisältää työkalut WWW-dokumentin esitystavan, sisällön ja toimintalogiikan erottamiseen toisistaan.
Ominaisuudet
Moduulit voivat keskustella keskenään ohjelmakoukkujen avulla. Koukku on osa moduulin koodia, joka aktivoituessaan kutsuu toista moduulia ja siirtää tiedonkäsittelyn kutsutulle moduulille, joka puolestaan voi tuoda uutta tietoa takaisin kutsuvalle moduulille. Esimerkiksi Kommentit-moduuli voidaan yhdistää koukulla Artikkelit-moduuliin, jolloin artikkeleihin voi lisätä kommentteja. Xaraya ei rajoita sisällöntuotantoa valmiiksi määriteltyihin julkaisutyyppeihin, kuten uutisiin ja tekstiartikkeleihin, vaan Artikkelit-moduulilla voidaan luoda uusia julkaisutyyppejä, esimerkiksi kyselyitä ja blogeja.
Mike Ramsey
pienoiskuva|Ramsey (numero 5) USA:n ja Neuvostoliiton välisessä ottelussa Lake Placidissa 1980. Michael ”Mike” Ramsey (s. 3. joulukuuta 1960 Minneapolis, Minnesota) on entinen yhdysvaltalainen jääkiekkoilija. Pelipaikaltaan hän oli puolustaja.
Venäjän oligarkit
Venäjän oligarkit ovat venäläisiä erittäin varakkaita liikemiehiä, joilla on taloudellisen vaikutusvallan lisäksi myös poliittista vaikutusvaltaa. Oligarkit keräsivät miljardiomaisuutensa Neuvostoliiton romahtamisen myötä 1990-luvulla, kun valtion omaisuutta yksityistettiin. 2000-luvulla oligarkit ovat menettäneet valtaansa takaisin valtiolle. Oligarkki-nimitystä käytetään nykyisin kaikista Venäjän superrikkaista.
Yrittäjäoligarkit
Kun yrittäjäoligarkit olivat saaneet pääomaa, suhteita ja infrastruktuuria, he ryhtyivät käymään kauppaa ulkomaille. Pankit laajenivat niin kutsutuiksi teollisuus- ja rahoituskonserneiksi, jotka tekivät ennakkomaksuja öljysopimuksista omalla tai lainatulla pääomalla. Valtion energiasopimuksista hyötyminen oli varma tie vaurastumiseen.
Vuoden 1998 talouskriisissä monet, varsinkin pankkitoimintaansa varallisuutensa perustaneet oligarkit, menettivät omaisuutensa. Niinpä vuoden 1999 uuden aallon oligarkit olivat suureksi osaksi eri ihmisiä kuin vuoden 1996 oligarkit.
Johanneksen salainen kirja
Kirja on yksi Nag Hammadin löydön merkittävimpiä ja siitä on tullut yksi gnostilaisuuden tutkimuksen keskeisimmistä teksteistä.
Historia
Johanneksen salainen kirja kuuluu setiläiseen gnostilaisuuteen ja on syntynyt toisella vuosisadalla. Monet tällöin eläneet kristityt toivoivat kokevansa samanlaisia yliluonnollisia ilmestyksiä kuin Paavali Damaskon tiellä tai Johannes Patmoksen saarella.
Pete Clemenza
Ystävänsä Tession petettyä Corleonen perheen, Clemenza saa vieläkin suuremman osuuden hoidettavakseen, mutta ei ehdi olla päämiehenä pitkään. Peter Clemenza kuolee sydänkohtaukseen vuonna 1957.
Koiralampi (Keuruu, Haapamäki)
Maantietoa
Lammen pinta-ala on 1,2 hehtaaria ja se on 250 metriä pitkä ja 100 metriä leveä. Lammella ei ole kartan mukaan saaria. Sen rantaviivan pituus on 550 metriä. .
Echo (satelliitti)
thumb|250px|Echo 1A hangaarissa Echo oli NASAn ensimmäinen kokeellinen sarja tietoliikennesatelliitteja 1960-luvun alussa. Satelliittien runko oli pallomainen. Runko toimi passiivisena heijastimena: niihin suunnatusta radiosäteilystä osa heijastui takaisin maahan ja voitiin vastaanottaa toisaalla.
Diffuusio
Pohjimmiltaan diffuusio johtuu entropian kasvusta ja termodynamiikan toisesta laista. Kun sokerimolekyylit sekoittuvat kahviin, vähenee systeemissä erilaisten tilojen määrä ja niin ollen entropia kasvaa. Yleisesti kun konsentraatiogradientti tasoittuu, vähentää se systeemin erilaisten olotilojen määrää ja siten kasvattaa entropiaa. Näin ollen diffuusio on spontaani prosessi, ja sokerin erottaminen kahvista vaatii ulkopuolista energiaa.
Trinidad (Kuuba)
Diego Velázquez de Cuéllar perusti Trinidadin vuonna 1514 nimellä Villa De la Santísima Trinidad (Pyhän kolminaisuuden kaupunki). Se on yksi Karibian parhaiten säilyneitä kaupunkeja ajalta, jolloin sokerintuotanto muodosti alueen keskeisimmän elinkeinon. Nykyään alueen pääteollisuus on tupakanjalostus.
Ideaoppi
Ideaopin perustelut
Platonille oli selvää, etteivät tällaiset yleiset entiteetit voineet olla aistien kohteita, koska ne olivat jatkuvassa muutoksen tilassa. Muun muassa Herakleitos oli katsonut, että mitään pysyvää ei ole olemassa, vaan kaikki on liikkeessä (”kaikki virtaa”). Aristoteles sanoo Metafysiikassaan, että Platon keksi ideat vastatakseen Herakleitoksen opin heikkouksiin. Jos mitään pysyvää ei ole, mitään ei voida tietää:
Ideoiden ja aistimaailman suhde
Platon esittää teoksensa Valtio kirjoissa VI ja VII useita metaforia selittääkseen metafyysisiä näkemyksiään: näitä vertauksia ovat aurinkovertaus, kuuluisa luolavertaus, sekä jaettu jana. Yhdessä nämä vertaukset selvittävät monimutkaisen ja joiltain osin vaikean teorian: on olemassa jonkinlainen ’Hyvän’ idea (joka on usein tulkittu eräänlaiseksi Platonin "Jumalaksi”), joka on lopullinen tietämys, joka valaisee kaikki muut muodot (eli universaalit: abstraktit tyypit ja ominaisuudet) ja josta kaikki muut ideat saavat alkunsa. Tämä ’Hyvän’ idea tekee tämän samaan tapaan kuin aurinko valaisee, tai tekee näkyväksi ja sillä tavalla ”synnyttää”, aistimaailmassa olevat asiat.
Paikka auringossa
Juoni
George Eastman (Montgomery Clift) on uskonnollisen äidin kasvattama köyhä nuorukainen, joka menee töihin rikkaan enonsa tehtaalla pakkaamoon. Pakkaamossa hänelle kehkeytyy romanssi Alice Trippin (Shelley Winters) kanssa, vaikka tehtaan säännöt kieltävät työntekijöiden väliset suhteet. Vähän myöhemmin George tapaa rikkaan enonsa kutsuilla rikkaan teollisuussuvun tyttären, Angela Vickersin (Elizabeth Taylor) ja heille kehkeytyy lopulta romanssi.
Sitten käy ilmi, että Alice on raskaana. He tiedustelevat abortin mahdollisuutta, mutta tuloksetta. Alice vaatii Georgea kantamaan vastuunsa ja naimaan hänet. George ei asiasta innostu, sillä hän on entistä enemmän jäämässä Angelan ja varakkaan elämän nautintojen paulaan. Angelan ja Georgen suhde etenee kihlaukseen.
Pellonvarauslaki
Uusia sopimuksia ei tehty enää vuoden 1974 jälkeen.
Annalistinen koulukunta
Keskeiset tutkimuskohteet
Perustajista Marc Bloch toimi ensisijaisesti keskiajan historioitsijana ja tutkimusmenetelmien filosofina. Lucien Febvre keskittyi enemmänkin 1500-lukuun ja sen jälkeiseen historiaan. Myöhempiin suuntauksen edustajiin kuuluva Fernand Braudel käytti ensimmäisenä käsitettä totaalihistoria annalismin kuvaajana. Totaalihistoriassa ilmiöt liitetään laajaan maailmanhistorialliseen taustaan. Braudelin mukaan historiaa on tarkasteltava usealta eri tasolta: (1) pitkältä aikaväliltä (longue druée), jossa paljastuu historian hitaita ja syviä liikkeitä, (2) lyhyehköltä ajanjaksolta (conjonctures), jossa ilmenevät vaihtelevat suuntaukset sekä (3) tapahtumien tasolta (èvénements), jossa ilmenee historian virran pintaväreilyä.
Ideaoppi
Platonin itsekritiikki
Ongelma on siinä, kuinka yksittäiset oliot osallistuvat ideaan, tai kuinka yksi idea voi toteutua monissa yksilöolioissa. Nuori Sokrates esitti, että idea
Kolmannen ihmisen argumentti ja sen esiin nostamat ongelmat voidaan tiivistää seuraavasti: Jos universaali (kuten ’Ihmisen’ idea) ja partikulaari (kuten yksittäinen ihminen) ovat kaikki olemassa ja ovat samaa, silloin idea ei ole yksi vaan monta. Jos universaali ja partikulaarit puolestaan ovat ainoastaan toistensa kaltaisia, silloin ne sisältävät idean joka edustaa niiden samuutta. Jos ’Ihmisen’ idea (eli ”ensimmäinen ihminen”) ja yksittäinen ihminen (eli ”toinen ihminen”) ovat samanlaisia, tulee siis olla olemassa toinen ’Ihmisen’ idea (eli ”kolmas ihminen”), joka on yhteistä sekä ’Ihmisen’ idealle että yksittäiselle ihmiselle. Tästä seuraa päättymätön sarja kolmansia ihmisiä. Lopullinen ’Ihmisen’ idea, josta kaikki ihmiset ovat osallisia, jää tavoittamattomaksi. Lisäksi mikään idea ei ole yhtenäinen ja jakamaton vaan koostuu äärettömästä määrästä osia, joista mikään ei ole kunnollinen idea.
Suomen lähiöt
Lähiöiden rauhattomuus voi johtua monista eri syistä, kuten korkeasta rikollisuudesta tai sosiaalisista ongelmista. Rikollisuus voi johtua esimerkiksi huumeiden käytöstä ja kaupasta, ja se voi lisätä turvattomuuden tunnetta lähiöissä. Sosiaaliset ongelmat, kuten työttömyys ja köyhyys voivat myös lisätä rauhattomuutta lähiöissä. Monet 1980-1990-lukujen "pahamaineiset lähiöt" ovat kuitenkin nykyään paljon rauhallisempia.
Määritelmä
Näin yleisessä määrittelyssä ongelmallista on se, että eri aikoina ja erikokoisina rakennetut alueet eroavat toisistaan huomattavasti. Lähiötä käytetään myös symbolisena kategoriana: lähiöksi saatetaan helpommin mieltää tietyt alueet, kuten Kontula ja Jakomäki, kuin vauraammat asuinalueet, kuten Oulunkylä ja Kulosaari. Lähiön määritelmälle onkin luonteenomaista sen epätarkkuus.
Kansainväliset vaikutteet
1940-luvun englantilaisessa kaupunkisuunnittelussa lähiö yhdistettiin hajakeskitykseen. Lontoon ylikaupungistumista pyrittiin purkamaan muuttamalla kaupunki toiminnallisiksi yksiköiksi, joihin osa väestöstä siirrettäisiin ruuhkautuneimmilta alueilta. J. H. Forshaw’n ja Patrick Abercrombien suunnitelmissa Lontoon alue jäsenneltiin yhdyskuntiin, jotka puolestaan jakautuivat lähiöihin. Lähiön tarkoituksena oli parantaa olemassa olevaa kaupunkirakennetta ja toimia mallina uusille alueille.
Hurrikaani Erika (2003)
thumb|left |Tutkakuva Erikaa ei aluksi edes luokiteltu hurrikaaniksi, mutta tutkakuvien perusteella laskettiin jälkikäteen, että sen tuulennopeus ylitti voimakaimmillaan juuri ja juuri hurrikaanin rajan. Saffirin-Simpsonin hurrikaaniasteikolla se luokiteltiin voimakkaimmillaankin 1. luokkaan.
Finnwest
Finnwest oli suomalainen lännenlukemisto 1980-luvulla.
Gumböle
Gumböle (suom. aik. Kumpyöli) on Länsi-Espoossa sijaitseva kaupunginosa, joka kuuluu Vanhan-Espoon suuralueeseen. Alueella toimii Gumbölen ratsutalli sekä Gumböle Golf Club. Vuonna 1976 alueen nimi suomennettiin Kumpyöliksi, mutta Espoon kaupunki luopui tästä suomennoksesta 1980-luvun lopulla ja maanmittauslaitos vuonna 2007.
Maakuntalaki
Ruotsin maakuntalait
Ruotsin maakuntalaeista götalaista oikeutta sisältävät
Vedenpaisumus
thumb|upright|[[Gustave Dorén raamatunkuvitusta (1865) veden tuhoamasta maailmasta.]] Vedenpaisumus on Raamatun Vanhassa testamentissa oleva kertomus suuresta tulvasta. Kertomus on yksi lukuisista vedenpaisumusmyyteistä ja muodostaa ensimmäisen Mooseksen kirjan luvut 6–9. Se kertoo siitä, kuinka Jumala aikoi palauttaa Maan sen vetiseen alkutilaan (Khaos) hukuttamalla koko maailman ihmisten pahojen tekojen takia, ja kuinka Jumala aikoi tämän jälkeen luoda maailman uudelleen käyttäen Nooan arkin mikrokosmosta. Vedenpaisumus ei siten ollut tavallinen tulva vaan luomisen peruutus. Kertomus käsittelee ihmiskunnan pahuutta, joka johti Jumalan tuhoamaan maailman tulvalla, arkin valmistamista tietyille eläimille, Nooaa ja hänen perhettään sekä Jumalan lupausta, että elämän olemassaolo jatkuu ja ettei hän enää koskaan lähettäisi toista tulvaa.
Jeesus kyllä vertasi Nooan päiviä hänen "läsnäolonsa" päiviin muun muassa Matteuksen 24. luvussa näin: "Vedenpaisumuksen edellä ihmiset söivät ja joivat, menivät naimisiin ja naittivat tyttäriään aina siihen päivään asti, jona Nooa meni arkkiin. Kukaan ei aavistanut mitään, ennen kuin tulva tuli ja vei heidät kaikki mennessään. Samoin käy, kun Ihmisen Poika tulee."
Pitovoima
Liikuteltava takasiipi tuli uudistuksena sallituksi Formula 1 kaudella 2011.
Anna Tamminen
Anna Tamminen (s. 30. lokakuuta 1994) on suomalainen jalkapallomaalivahti. Hän edustaa kaudella 2021 Ruotsin pääsarjassa pelaavaa Hammarby IF:ää. Hänet valittiin Suomessa Naisten Liigan parhaaksi maalivahdiksi kausina 2018 ja 2019. Hän voitti Åland Unitedin joukkueessa liigamestaruuden ja Suomen Cupin kaudella 2020. Ennen Åland Unitedia Tamminen edusti Turun Pyrkivää, Turun Weikkoja, porilaista NiceFutista, jossa hän teki pääsarjadebyyttinsä kaudella 2015, ja ruotsalaista toisen sarjatason Hovås Billdalia kaudella 2017.
Thor Heyerdahl
Kon-Tiki-tutkimusmatka
thumb|[[Kon-Tiki-lautta Tyynellämerellä.]] Heyerdahl palveli toisen maailmansodan aikana vapaan Norjan asevoimissa. Sodan jälkeen hän yritti saada kustantajat ja tieteilijät kiinnostumaan hänen Polynesian-asutusta koskevasta teoriastaan. Heyerdahlin väitteet siitä, että Polynesian ensimmäiset asukkaat olisivat tulleet balsapuulautoilla Etelä-Amerikasta, eivät herättäneet innostusta antropologeissa.
Heyerdahl alkoi itse kerätä rahaa todistaakseen väitteitään. Hän onnistui voittamaan useita käytännön haasteita ja sai mukaansa viisi tutkimusmatkailijaa. Heyerdahlin lisäksi Kon-Tikin miehistöön kuului Herman Watzinger, Erik Hesselberg, Knut Haugland, Torstein Raaby ja Bengt Danielsson. He lähtivät vuonna 1947 Kon-Tiki-balsalautalla Perusta Callaon satamakaupungista. 101 päivää kestäneen matkan jälkeen lautta päätyi noin 8 000 kilometrin päähän Raroian atollille Tuamotun atolliketjulle. Heyerdahl onnistui matkallaan todistamaan, että Etelä-Amerikan esihistorialliset merenkävijät olisivat pystyneet matkaamaan Polynesiaan.
Kuolema
Heyerdahl eli viimeiset vuotensa Güímarissä Kanariansaarilla. Hän kuoli syöpään 2002 ollessaan lomamatkalla Italiassa.
Pitkätlammit (Keuruu)
Maantietoa
Lammen pinta-ala on 3,0 hehtaaria ja se on 650 metriä pitkä ja 100 metriä leveä. Lammella ei ole kartan mukaan saaria. Sen rantaviivan pituus on 1,3 kilometriä. .
Robert Miles
Tausta
Seuraava albumi Organik julkaistiin vasta 11. kesäkuuta 2001. Se ilmestyi sekä vinyylinä että CD:nä. Albumia usein pidetään poikkeavana Milesin aiemmasta tuotannosta. Organik Remixes, joka ilmestyi vuonna 2003 koostui nimensä mukaan lähes pelkästään edellisen albumin remixeistä. Kappaleet levylle valittiin Robert Milesin kotisivulla pidetyn kilpailun perusteella. Albumilla on myös yksi uusi kappale nimeltään "Bhairav", jonka voimakkaat vokaaliosuudet laulaa Amelia Cuni.
Eminem
Eminem (EMINƎM) (oik. Marshall Bruce Mathers III, s. 17. lokakuuta 1972 Saint Joseph, Missouri, Yhdysvallat ) on yhdysvaltalainen Grammy-palkittu rap-artisti, musiikkituottaja ja näyttelijä sekä Oscar-voittaja.